als_Latn dik_Latn sag_Latn
Tekniku i Sopotit ka një grup të karikuar dhe
të gatshëm për të marrë maksimumin në transfertë
Sopoti është gati për transfertën që do të luajë sot ndaj Pogradecit dhe pas seancës së djeshme stërvitore, trajneri Stojku ka përzgjedhur edhe lojtarët që do të aktivizojë në këtë takim. Ndërkohë që skuadra ka udhëtuar që dje drejt Pogradecit ku edhe është akomoduar në një nga hotelet e bregdetit. Në një prononcim për “Sport Ekspres”, trajneri Stojku është shprehur se skuadra e tij do të luajë në këtë ndeshje me objektivin e vetëm për të marrë fitoren. “Do të luajmë një takim mjaft të vështirë në Pogradec dhe për këtë arsye jemi stërvitur maksimalisht. Edhe pse në këtë ndeshje vijmë pas dy humbjeve, atmosfera në ekip ëhstë mjaft e mirë dhe të gjithë lojtarët janë të përqendruar të sfida e radhës. Pra në Pogradec do t’i rikthehemi fitoreve të cilat i kemi shumë të domosdoshme, duke qen se jemi ende në garë për t’u ngjitur në Superiore. Në mesjavë lojtarët kanë marrë edhe pagat mujore dhe janë të karikuar për t’u kthyer në Librazhd me fitore. Personalisht jam i qetë pasi me tetë përforcime gjatë merkatos kam një grup cilësor dhe liqenorët nuk na trembin”, ka përfunduar Stojku.
Mariglen Miraka
als_Latn als_Latn als_Latn war_Latn